Komployê 15ê ibate serrgêra 21. ya ci de Kampa Xoverdayîşî ya Şehba de bi rayraşîyayîşêk ame şermezarkerdene.
Bi hezaran kesî kampe de kom bîyî û bi sloganê ''Serrgêra 22. ya komployî seba têkoşîn û xoverdayîşê şaran do biba serra serkewtişî û azadîye.'' ver bi meydanê kampe şîyî. Meydan de deqayêkê rêzgirewtişî ra dima seba yadkerdişê şehîdan endamanê meclîsî û dezgehanê herême qisey kerd. Nameyê Meclîsê Kampa Xoverdayîşî Ferhad Elûşî û Kongreya Starî ra zî Leyle Îbîşî qisey kerd. Qiseykerdoxan komplo şermezar kerd û pare kerd ke ê do heta peynîye vera komployî têkoşîn bikerê.
